wickkiey/tamil-wikipedia-chunked huggingface dataset:
# அம்புரோசு

**ஆரேலியுஸ் அம்புரோசியுஸ்** என்னும் பெயருடைய **புனித அம்புரோசு** (பழைய வழக்கு: **புனித அமிர்தநாதர்** c. 3404 ஏப்ரல் 397), மிலன் நகரின் கத்தோலிக்க பேராயரும் 4ஆம் நூற்றாண்டின் குறிக்கத்தக்க திருச்சபை தலைவர்களுள் ஒருவரும் ஆவார். முதல் நான்கு திருச்சபையின் மறைவல்லுநர்களுள் இவரும் ஒருவர். இவர் மிலன் நகரின் பாதுகாவலர் ஆவார். அகுஸ்தீனுக்கு இவரால் ஏற்பட்ட தாக்கத்துக்காக இவர் பெரிதும் அறியப்படுகின்றார்.  
இவர் பல விவிலிய விளக்க உரைகளை எழுதியுள்ளார். இவற்றில் இவரின் வாழ்வு குறித்த செய்திகள் பல காணக்கிடைக்கின்றன. இவரின் முன்னோர்கள் உரோமைக்குடிமக்களாகவும், துவக்கத்திலேயே கிறித்தவ மறையினை தழுவியவர்களாகவும், அரசின் உயர் அதிகாரிகளாகவும் கிறித்தவ மறைசாட்சிகளாகவும் இருந்துள்ளனர். இவரின் பிறப்பின் போது இவரின் தந்தை பிரான்சு, பிரித்தானியா, எசுப்பானியா, ஆப்பிரிக்காவின் டிங்கித்தான (Tingitana) ஆகிய பகுதிகளை உள்ளடக்கிய காலியாவின் ஆளுநராக இருந்தார். இப்பதவி உரோமைக்குடிமக்கள் வகிக்கக்கூடிய மிக உயரிய பதவி ஆகும்.  
மார்சிலினா என்ற ஒரு அக்காவும், சாடிருஸ் என்னும் மூத்த சகோதரரும் இவருக்கு உண்டு. 354இல் இவரின் தந்தையின் இறப்புக்கு பின்பு இவரின் குடும்பம் உரோமையில் குடியேறியது. கைம்பெணான இவரின் தாயும் அக்காவும் இவருக்கு சிறந்த எடுத்துக்காட்டான வாழ்வு வாழ்ந்தனர். திருத்தந்தை லிபேரியஸின் கைகளால் இவரின் சகோதரி துறவறத்துகிலினைப்பெற்று அக்கால வழக்கப்படி தன் வீட்டிலேயே துறவியாக வாழ்ந்துவந்தார்.  
கல்வி கற்றப்பின்பு இவர் வழக்கறிஞராக பணியாற்றினார். இவரின் அறிவாற்றலால் இவர் லிகூரியா மற்றும் எமிலியாவின் ஆளுநரின் ஆலோசகராக மிலன் நகரில் பணியமர்த்தப்பட்டார். இப்பணியில் இவர் மக்களின் நன்மதிப்பை பெற்றார்.  
374இல் மிலன் நகரின் அப்போதைய ஆயர் இறந்தார். அப்போது அடுத்து அப்பதிவியினை ஏற்கப்போவது யார் என்பது குறித்து ஆரியனிச கொள்கையுடையவர்களுக்கும் பிற கிறித்தவர்களுக்கும் இடையே பெரும் சிக்கல் உருவானது. அரச ஆலோசகராக அம்புரோசு கலகம் ஏற்படாதிருக்க இரு தரப்பினருக்கிடையே அமைதி ஏற்படுத்த முனைந்தார். ஆனால் இப்பேச்சுவார்த்தையின் போது அனைவராலும் அம்புரோசு ஆயராக தேர்வு செய்யப்பட்டார். ஆயராக விரும்பாததால் ஓடி ஒளிந்த அம்புரோசு அரச ஆணையினால் ஆயர்பதவியினை ஏற்றார். அப்போது அவர் திருமுழுக்குகூட பெற்றிருக்கவில்லை என்பதும் திருமுழுக்கு பெற ஆயத்த செய்துகொண்டிருந்தார் என்பது குறிக்கத்தக்கது. திருமுழுக்கு பெற்று எட்டு நாட்களுக்குப்பின் 7 டிசம்பர் 374இல் ஆயர்நிலை திருப்பொழிவு பெற்றார். இன்னாளிலேயே கிழக்கு மற்றும் மேற்கு கிறித்தவ பிரிவுகள் இவரின் விழா நாளை கொண்டாடுகின்றனர்.  
இவர் ஆயராக அரும்பணிகள் பல செய்துள்ளார். இவரின் மறையுரைகள் மற்றும் விவிலிய விளகக்க உரைகள் இன்றளவும் பயன்படுகின்றன. இவர் புனித அகுஸ்தீனுக்கு திருமுழுக்கு அளித்தவர். இவரை அகுஸ்தீன் தன்வரலாற்று நூலில் போற்றி குறிப்பிட்டுள்ளார். ஆரியனிச பதித்தக்கொள்கையினை இவர் சீராக்க பாடுபட்டார். ஏப்ரல் 4, 397 இவர் இறந்தார். இவரின் மீப்பொருட்கள் அம்புரோசு பேராலயத்தில் பாதுகாக்கப்பட்டு வருகின்றன.
# நான்கு நற்செய்தியாளர்கள்

**நான்கு நற்செய்தியாளர்கள்** என்பவர்கள் கிறித்தவ மரபில் மத்தேயு, மாற்கு, லூக்கா மற்றும் யோவான் ஆகிய நால்வரைக்குறிக்கும். இவர்கள் நால்வரும் இயேசுவின் வரலாற்றை விவரிக்கும் பின்வரும் புதிய ஏற்பாட்டின் நான்கு நற்செய்திகளின் ஆசிரியர்களாகக்கருதப்படுகின்றனர்:
- மத்தேயு நற்செய்தி
- மாற்கு நற்செய்தி
- லூக்கா நற்செய்தி
- யோவான் நற்செய்தி  
மத்தேயு, மாற்கு, லூக்கா ஆகிய முதல் மூன்று நூல்களும் தமக்குள் மிகப் பெரும் அளவில் ஒத்திருப்பதால்,இவை ஒத்தமை நற்செய்திகள் என்று அழைக்கப்படுகின்றன. மரபுப்படி இவர்களைப்பற்றியத்தகவல்கள்:  
- மத்தேயு – வரி வசூளிப்பவராக இருந்தவர். இயேசுவின் அழைப்பை ஏற்று அவரின் சீடராகவும் பின்னர் திருத்தூதர்களுள் ஒருவராகவும் இருந்தவர்,
- மாற்கு – இவர் பேதுருவின் சீடர்,
- லூக்கா – இவர் ஒரு மருத்துவர். இவர் தனது நற்செய்தியினையும் திருத்தூதர் பணிகள் நூலினையும் தியோபில் என்பவருக்காக எழுதியதாக இவரே குரிக்கின்றார். இவர் திருத்தூதர் பவுலின் நண்பர்.
- யோவான் – இவர் சீடரும் திருத்தூதர்களுள் ஒருவரும் ஆவார். இவரே மிக இளைய திருத்தூதர் என்பர்.  
இயேசுவின் நற்செய்தியினை வெளிப்படுத்து நூல்களை இவர்கள் எழுதியதால் *நற்செய்தியாளர்கள்* என அழைக்கப்படுகின்றனர்.
# பார்ஸ்

**பார்ஸ்** எனப்படுவது நகர்பேசிகளுக்கான செயலிகளை எழுதும்போது பயனர் தரவுகள் மற்றும் ஏனைய தகவல்களைச் சேமித்து வைக்க உதவும் ஒரு வகை வழங்கித் தொழிநுட்பத்தை வழங்கும் ஒரு இணைய சேவையாகும். இந்தச்சேவை ஒரு மேகக் கணிமை சார்ந்தே இயங்குகின்றது. பார்ஸ் அப்பிள் ஐஓஎஸ், மக் ஓஎஸ், ஆண்ட்ராய்டு, வின்டோஸ் 8, வின்டோஸ் நகர்பேசி 8 ஆகிய இயங்கு தளங்களை ஆதரிக்கின்றது. இந்த இயங்குதளங்களிற்கு எழுதப்படும் செயிலிகளுக்கான தரவுச் சேமிப்பகமாக பார்ஸ் செயற்படக்கூடியது. பேஸ்புக் நிறுவனம் பாஸ் நிறுவனத்தை வாங்கியதன் மூலம், பார்ஸ் நிறுவனமானது தற்பொழுது பேஸ்புக் நிறுவனத்தின் ஒரு அங்கமாகியுள்ளது.
# பார்ஸ்

## சிறப்பியல்புகள்

- வினைத்திறனான தரவுத்தளம்
- செயலிக்கும் தரவுத்தளத்திற்கும் இடையிலான வியாபார தர்க்க விதிகளை நிர்ணயிக்ககூடியமை
- சமூக வலைத்தளங்களுக்கான இணைப்பு
- Push முறையிலான செயதிகளை அனுப்பக்கூடிய செயற்றிறன்  
பார்ஸ் சேவையானது நகர்பேசி செயலிகளை வடிவமைப்போர், தரவதுத்தளம் மற்றும் வழங்கி உட்கட்டுமானங்களை சரியாக அமைத்துக்கொள்வதில் நேரம் விரையம் செய்யாமல் செயலிகளை எழுதுவதில் கவனம்செலுத்த உதவுவதாகக்கூறுகின்றது. பார்ஸ் வழங்கும் தரவுத்தளத்தில் படிமங்கள் முதல் சாதாரண எழுத்துக்கள் வரை சேமித்துக்கொள்ளலாம்.  
சமூக வலைத்தங்களின் நுழைவு அடையாளத்துடன் பயனர்கள் செயலிகளில் புகுபதிகை செய்யக்கூடிய செயற்பாட்டை பார்ஸ் இலகுவாக்கியுள்ளது. அத்துடன் உள்ளமைந்த பயனர் கணக்கு உருவாக்கம், கடவுச் சொல் மாற்றம் போன்ற செயற்பாடுகளை இயல்பிருப்பாகவே பார்ஸ் வழங்கிகள் கொண்டுள்ளன. இவை செயலிகள் எழுதும் நேரத்தைக் கணிசமாகக் குறைக்கும் என்று கூறப்படுகின்றது.
# பார்ஸ்

## கட்டண விபரம்

பார்ஸ் சேவை ஆரம்பநிலை செயலிகளுக்கு இலவசமாக வழங்கப்பட்டாலும், வழங்கப்பட்ட இலவச பங்கு முடிவடைந்ததும் பணம் செலுத்தி அடுத்த பொதிக்குச் செல்லவேண்டிய நிர்பந்தம் ஏற்படாலாம். தற்போது மூன்று வகையான பொதிகளை பார்ஸ் வழங்குகின்றது.
# பார்ஸ்

## கட்டண விபரம்

### இலவசம்

இந்தப் பொதிக்கான ஆரம்பக்கட்டனம் இலவசமாகும். அத்துடன் செயலிகளில் இருந்து மாதம் ஒன்றிற்கு ஒரு மில்லியன் கோரிக்கைகளை பார்ஸ் வழங்கிகளுக்கு அனுப்பமுடியும். மேலும் ஒரு மில்லியன் Push செய்திகளையும் வழங்கியில் இருந்து செயலிகளுக்கு அனுப்ப முடியும். 20 செக்கனுக்குள் செயலியில் இருந்து வழங்கிக்கு வந்த கோரிக்கை நிறைவேறாது விட்டால் தானியங்கிமுறையில் கோரிக்கை மறுக்கப்படும்.
# பார்ஸ்

## கட்டண விபரம்

### ப்ரோ

இது கட்டனம் செலுத்தப்படவேண்டிய பொதியாகும். இதற்கு மாதம் 199 அமெரிக்க டாலர்கள் அறவிடப்படுகின்றன.அத்துடன் செயலிகளில் இருந்து மாதம் ஒன்றிற்கு 15 மில்லியன் கோரிக்கைகளை பார்ஸ் வழங்கிகளுக்கு அனுப்பமுடியும். மேலும் ஐந்து மில்லியன் Push செய்திகளையும் வழங்கியில் இருந்து செயலிகளுக்கு அனுப்ப முடியும். 40 செக்கனுக்குள் செயலியில் இருந்து வழங்கிக்கு வந்த கோரிக்கை நிறைவேறாது விட்டால் தானியங்கிமுறையில் கோரிக்கை மறுக்கப்படும். இலவச பொதிக்கு மேலதிகமாக பல மென்பொருள் வல்லுனர்களை செயற்றிட்டத்தில் இணைத்தல், கூடிய பாதுகாப்பு போன்ற சேவைகளை இந்தப்பொதி பெற்றுக்கொள்கின்றது.
# பார்ஸ்

## கட்டண விபரம்

### என்டபிரைஸ்

இது பெருமெடுப்பில் வழங்கியைப் பாவிக்கும் செயலிகளுக்காக வடிவமைக்கப்பட்ட ஒரு பொதியாகும். இந்தப்பொதிக்கான கட்டனம் பொதுவில் அறிவிக்கப்படாதுவிட்டாலும், பயனரது தேவைகளுக்கு ஏற்ப மாற்றியமைக்கப்பட்ட கட்டணங்கள் பயனரிடம் இருந்து அறவிடப்படம். இலவசம் மற்றும் ப்ரோ வில் இல்லாத மேலும் பல சேவைகளை இந்த பொதியை வைத்திருப்பவர்கள் பெற்றுக்கொள்வர்.
# திருச்செல்வம் (இயக்குநர்)

**திருச்செல்வம் வேலுச்சாமி** தமிழ்த் தொலைக்காட்சித் தொடர் இயக்குநரும், நடிகரும் ஆவார். இவர் கோலங்கள், மாதவி, பொக்கிஷம், சித்திரம் பேசுதடி என்ற தொடரை இயக்கியுள்ளார்.
# திருச்செல்வம் (இயக்குநர்)

## ஆரம்பகால வாழ்க்கை

தஞ்சாவூர் மாவட்டம் பேராவூரணி தாலுக்காவிலுள்ள 'நாடியம்' என்றும் ஊரில் பிறந்தார். இவருக்கு 2 சகோதரிகள் உண்டு. இவர் தான் கடைசி மகன்.  
சொந்த ஊர் நாடியத்தில் ஐந்தாம் வகுப்பு வரை படித்தார் அதன் பின் தேவக்கோட்டை டி.பிரிட்டோ உயர்நிலைப்பள்ளியில் பத்தாம் வகுப்பு வரையும், போர்டு பிஷப் பள்ளியில் பிளஸ் டூ முடித்தார். அதன் பின்னர் தஞ்சை பூண்டி கல்லூரி பி.எஸ்.சி., பிசிக்ஸ் படித்தார். அஞ்சல் வழியில் அண்ணாமலை பல்கலைக்கழகத்தில் எம்.ஏ., படித்தார். கலைத்துறை ஆர்வம் கொண்ட இவர், 1988ல் சென்னை திரைப்படப் பயிற்சி கல்லூரி சேர்ந்து, 1991ல் படிப்பை முடித்து வெளியேறினார். அதன் பிறகு சவுண்ட் என்ஜினியராக ஐந்தாண்டு பணியாற்றினார்.
# திருச்செல்வம் (இயக்குநர்)

## திரைப்படங்களில்

இவர் சுஜாதா டப்பிங் தியேட்டரிலும், பிரசாத் ஸ்டூடியோவில் இளையராஜா மியூசிக் கம்போஸ் செய்யும் ஒலிப்பதிவு கூடத்திலும் பணிபுரிந்தார். இவர் தமிழ், மலையாளம், தெலுங்கு, இந்தி என்று பல மொழிகளில் தயாரான நூற்றுக்கும் மேற்பட்ட படங்களில் சவுண்ட் என்ஜினியராகப் பணியாற்றினார்.
# திருச்செல்வம் (இயக்குநர்)

## சின்னத்திரையில்

திருமுருகன் இயக்கிய *மெட்டி ஒலி* தொலைக்காட்சித் தொடரில் இவர் இணை இயக்குநராகப் பணியாற்றினார். அதே தொடரில் மாப்பிள்ளை சந்தோஷ் வேடத்தில் நடிகராக அறிமுகமானார். அதன் பிறகு இவருக்கு நடிப்பில் நல்ல பெயர் கிடைத்தது. இவர் முதலில் விகடன் ஒளித்திரை தயாரித்த *கோலங்கள்* என்ற நெடுந்தொடரில் இயக்குநராக அறிமுகமானார். இந்த தொடரில் தேவயானியுடன் இணைந்து நடித்தார். இந்த தொடரில் தேவயானி (அபி)யின் நண்பராக (தொல்காப்பியன்) நடித்தார். இந்த தொடர் 6 ஆண்டுகள் ஒளிபரப்பாகியது. கோலங்கள் தொடரை அடுத்து சன் தொலைக்காட்சிக்காக *மாதவி* என்ற தொடரை இயக்கினார். அதன் பிறகு *பொக்கிஷம்* என்ற தொடரை கலைஞர் தொலைக்காட்சிக்காக தயாரித்து, இயக்கி அதில் கதாநாயகனாக நடித்தார். அதே தொடரில் தயாரிப்பாளராக அறிமுகமானார். தற்போது சன் தொலைக்காட்சியில் எதிர் நீச்சல் (2022) என்ற தொலைக்காட்சி தொடரை இயக்கி நடித்து வருகிறார். இதில் அவரின் கதாபாத்திரத்தின் பெயர் "ஜீவானந்தம்" .
# திருச்செல்வம் (இயக்குநர்)

## தொலைக்காட்சித் தொடர்கள்

| ஆண்டு | தொடர் | பாத்திரம் | மொழி | தொலைக்காட்சி | அறிக்கை |  |
| --- | --- | --- | --- | --- | --- | --- |
| 2002–2005 | *மெட்டி ஒலி* | ஞானராஜ் (சந்தோஷ்) | தமிழ் | சன் தொலைக்காட்சி | நடிகர் |  |
| 2003-2009 | *கோலங்கள்* | தொல்காப்பியன் | தமிழ் | சன் தொலைக்காட்சி | நடிகர்/எழுதியவர்/இயக்குநர் |  |
| 2005-2006 | *அல்லி ராஜ்ஜியம்* | தமிழ் | சன் தொலைக்காட்சி | எழுதியவர்/இயக்குநர் |  |  |
| 2009-2011 | *மாதவி* | தமிழ் | சன் தொலைக்காட்சி | எழுதியவர்/இயக்குநர் |  |  |
| 2012-2013 | *பொக்கிஷம்* | வசந்தன் | தமிழ் | கலைஞர் தொலைக்காட்சி | நடிகர்/எழுதியவர்/தயாரிப்பாளர்/இயக்குநர் |  |
| 2013-2014 | *சித்திரம் பேசுதடி* | அருண்மொழித்தேவன் | தமிழ் | ஜெயா தொலைக்காட்சி | நடிகர்/எழுதியவர்/தயாரிப்பாளர்/இயக்குநர் |  |
| 2015-2017 | *கைராசிக்குடும்பம்* | தமிழ் | ஜெயா தொலைக்காட்சி | நடிகர்/எழுதியவர்/பாடலாசிரியர்/தயாரிப்பாளர்/இயக்குநர் |  |  |
| 2020- | *வல்லமை தாராயோ* | தமிழ் | விகடன் தொலைக்காட்சி | எழுதியவர்
வலைத் தொடர் |  |  |
| 2022 | *எதிர்நீச்சல்* | ஜீவானந்தம் | தமிழ் | சன் தொலைக்காட்சி | எழுதியவர்/தயாரிப்பாளர்/இயக்குநர் | } |
2024 || *எதிர்நீச்சல் தொடர்கிறது* || ஜீவானந்தம்|| தமிழ் || சன் தொலைக்காட்சி || எழுதியவர்/தயாரிப்பாளர்/இயக்குநர்
# திருச்செல்வம் (இயக்குநர்)

## விருதுகளும் கௌரவிப்புக்களும்

| ஆண்டு | விருது | வகை | தொடர் | பாத்திரம் | முடிவு | அறிக்கை |
| --- | --- | --- | --- | --- | --- | --- |
| 2006 | தமிழக அரசின் சின்னத்திரை விருதுகள் | சிறந்த சாதனையாளர் | *கோலங்கள்* | தொல்காப்பியன் |  |  |
| 2007 | தமிழக அரசின் சின்னத்திரை விருதுகள் | சிறந்த நெடுந்தொடர் (முதல் பரிசு) | *கோலங்கள்* | தொல்காப்பியன் |  |  |
| 2008 | விவெல் சின்னத்திரை விருதுகள் | சிறந்த திரைக்கதை | கோலங்கள் | தொல்காப்பியன் |  |  |
| 2009 | கலைமாமணி விருதுகள் |  |  |  |  |  |
| 2010 | சன் குடும்பம் விருதுகள் | சிறந்த துணை நடிகர் | *கோலங்கள்* | தொல்காப்பியன் |  |  |
| சிறந்த இயக்குநர் | *கோலங்கள்* | தொல்காப்பியன் |  |  |  |  |
| சிறந்த இயக்குநர் (சிறப்பு பரிசு) | *கோலங்கள்* | தொல்காப்பியன் |  |  |  |  |
| சிறந்த திரைக்கதை | *கோலங்கள்* | தொல்காப்பியன் |  |  |  |  |
| மைலாப்பூர் அகாடமி விருதுகள் | சிறந்த இயக்குநர் | *மாதவி* |  |  |  |  |
| சிறந்த திரைக்கதை/வசனம் | *மாதவி* |  |  |  |  |  |
| ஆல் ரவுண்டர் | *மாதவி* | } |  |  |  |  |
# வலைவாசல்:இஸ்லாம்/சிறப்புக் கட்டுரை

__TOC__
# வலைவாசல்:இஸ்லாம்/சிறப்புக் கட்டுரை

## பயன்பாடு

இஸ்லாம் சிறப்புக் கட்டுரை துணைப் பக்கத்தின் வடிவமைப்பு - வலைவாசல்:இஸ்லாம்/சிறப்புக் கட்டுரை/வடிவமைப்பு
# வலைவாசல்:இஸ்லாம்/சிறப்புக் கட்டுரை

## Selected articles list

வலைவாசல்:இஸ்லாம்/சிறப்புக் கட்டுரை/1  
---
வலைவாசல்:இஸ்லாம்/சிறப்புக் கட்டுரை/2  
---
வலைவாசல்:இஸ்லாம்/சிறப்புக் கட்டுரை/3  
---
வலைவாசல்:இஸ்லாம்/சிறப்புக் கட்டுரை/4  
---
# வலைவாசல்:இஸ்லாம்/சிறப்புக் கட்டுரை

## முன்மொழிதல்

இந்த பக்கத்தில் நீங்கள் சேர்க்க விரும்பும் சிறப்புக் கட்டுரைகளின் தொடுப்பை இங்கு முன்மொழியவும்.
1. தொழுகை
# திருச்சிலுவை மறைமாவட்டப் பெருங்கோவில் (கொச்சி)

**திருச்சிலுவை மறைமாவட்டப் பெருங்கோவில்** (*Santa Cruz Cathedral Basilica*) என்பது இந்தியாவின் கேரள மாநிலத்தில் கொச்சி நகரில் அமைந்துள்ள வரலாற்றுச் சிறப்புமிக்க ஒரு கத்தோலிக்க வழிபாட்டிடம் ஆகும். கேரளத்தின் வரலாற்றுச் சிறப்புடைய இக்கோவில் இந்தியாவிலேயே புகழ்பெற்ற கிறித்தவக் கோவில்களுள் ஒன்றாகும். இக்கோவிலைச் சந்தித்து அங்கு வேண்டுதல் நிகழ்த்த ஆண்டுமுழுவதிலும் திருப்பயணிகளும் சுற்றுலாப் பயணிகளும் செல்கின்றனர்.
# திருச்சிலுவை மறைமாவட்டப் பெருங்கோவில் (கொச்சி)

## கொச்சி மறைமாவட்டத்தின் தலைமைக் கோவில்

இயேசு துன்பங்கள் அனுபவித்து உயிர்துறந்த சிலுவையை நினைவுகூர்ந்து எழுப்பப்பட்டுள்ள இக்கோவில் கேரளத்தின் கொச்சி மறைமாவட்டத்தின் தலைமைக் கோவிலாகவும் திகழ்கிறது. இது இந்தியாவின் பழமையான கோவில்களுள் இரண்டாவதாக உள்ளது. கொச்சியில் உள்ள மற்றொரு முக்கிய கோவில் புனித பிரான்சிசு சவேரியார் கோவில் ஆகும் (St. Francis Church, Kochi).
# திருச்சிலுவை மறைமாவட்டப் பெருங்கோவில் (கொச்சி)

## கோவிலின் வரலாறு

திருச்சிலுவைக் கோவில் போர்த்துகீசியரால் கட்டப்பட்டு, 1558இல் திருத்தந்தை நான்காம் பயஸ் என்பவரால் மறைமாவட்டத் தலைமைக் கோவிலாக உயர்த்தப்பட்டது.  
போர்த்துகீசியரை எதிர்த்துப் போரிட்ட ஓல்லாந்தர்கள் இந்தியாவில் பல கத்தோலிக்க நிறுவனங்களை அழித்துவிட்டனர். ஆனால் அவர்கள் இக்கோவிலை விட்டுவைத்தனர். ஓல்லாந்தர்களை முறியடித்த பிரித்தானியர் இக்கோவிலை அழித்தனர்.  
அதன்பின் ஆயர் யோவான் கோமஸ் ஃபெர்ரேய்ராஎன்பவர் 1887இல் இக்கோவிலை மீண்டும் கட்டியெழுப்பத் தொடங்கினார். கோவில் கட்டடம் 1905இல் நிறைவுற்று, கோவில் அர்ச்சித்து அர்ப்பணிக்கப்பட்டது.  
வரலாற்றுச் சிறப்புமிக்க இக்கோவிலை திருத்தந்தை இரண்டாம் யோவான் பவுல் 1984இல் "இணைப் பெருங்கோவில்" (minor basilica) நிலைக்கு உயர்த்தினார்.
# திருச்சிலுவை மறைமாவட்டப் பெருங்கோவில் (கொச்சி)

## கோவிலின் வரலாறு

### போர்த்துகீசிய மறைப்பணியாளர்களும் தொடக்க காலத் திருச்சிலுவைக் கோவிலும் (1505-1558)

இந்தியாவுக்குக் கடல்வழி கண்டுபிடிப்பதில் ஈடுபட்ட எசுப்பானிய-போர்த்துகீசிய நாட்டவர் இந்தியாவுக்குக் கத்தோலிக்க சமயத்தையும் கொண்டுவந்தார்கள். 1498, மே 20ஆம் நாள் வாஸ்கோ ட காமா கோழிக்கோடு நகருக்கு அருகே காப்பாடு என்னும் கிராமத்தில் வந்திறங்கினார். அதைத் தொடர்ந்து இரண்டாவது கப்பல் 1500, திசம்பர் 24ஆம் நாள் வந்துசேர்ந்தது. அதற்குத் தலைமை வகித்தவர் பேத்ரோ ஆல்வாரெஸ் காப்ரால் (Pedro Álvares Cabral) என்பவர்.  
அவரையும் அவருடைய குழுவினரையும் கொச்சி இராச்சியத்தை ஆண்ட அரசர் உண்ணி கோத வர்மா திருமூலப்பாடு என்பவர் மகிழ்ச்சியோடு வரவேற்றார். இதை அறிந்த கோழிக்கோடு சாமூதிரி கொச்சி இராச்சியத்தின்மீது போர்தொடுத்தார். ஆனால் 1503 திசம்பர் 24இல் கொச்சியை வந்தடைந்த போர்த்துகீசியப் படை அஃபோன்சோ தே ஆல்புகெர்க்கே (Afonso de Albuquerque) என்பவரின் தலைமையில் கொச்சி அரசரை எதிர்த்தவர்களின் படையை முறியடித்தது. இதற்குக் கைம்மாறாகக் கொச்சி அரசர் போர்த்துகீசியர் கொச்சி நகரில் ஒரு கோட்டை கட்ட இசைவு அளித்தார்.  
அரச அரண்மனையும் இந்துக் கோவில்களும் தவிர வேறு கட்டடங்கள் கல், சாந்து போன்ற உறுதியான பொருள்களால் கட்டப்படுவதற்கு அனுமதி இல்லாத அக்காலத்தில், கிறித்தவக் கோவில் ஒன்றைக் கல், சாந்து போன்ற பொருள்களைக் கொண்டு உறுதியாகக் கட்டி எழுப்ப அரசர் இசைவு அளித்தார். இவ்வாறு திருச்சிலுவைக் கோவில் கட்டுவதற்கான அடிக்கல் 1505, மே 3ஆம் நாள் இடப்பட்டது. அந்நாள் "திருச்சிலுவை கண்டெடுக்கப்பட்ட திருநாள்" என்று கொண்டாடப்பட்ட நாள் ஆகும். எனவே அக்கோவிலுக்கு "திருச்சிலுவைக் கோவில்" (போர்த்துகீசம்: *Santa Cruz*) என்னும் பெயர் இடப்பட்டது. இன்று கொச்சி கோட்டை (*Fort Cochin*) என்று அழைக்கப்படும் இடத்திற்குக் கிழக்குப் பக்கம் அக்கோவில் அமைந்திருந்தது..
# திருச்சிலுவை மறைமாவட்டப் பெருங்கோவில் (கொச்சி)

## கோவிலின் வரலாறு

### மறைமாவட்டக் கோவிலாக உயர்த்தலும், கோவில் அழிபடுதலும் (1558-1795)

1558இல் திருத்தந்தை நான்காம் பவுல் கோவா மறைமாவட்டத்தின் தெற்குப் பகுதியைத் தனியாகப் பிரித்து கொச்சி மறைமாவட்டத்தை உருவாக்கினார். அதோடு திருச்சிலுவைக் கோவில் கொச்சி மறைமாவட்டத்தின் தலைமைக் கோவில் நிலையைப் பெற்றது. அதே சமயம் கோவாவிலிருந்து பிரிந்து தனி மறைமாவட்டம் ஆனது மலாக்கா ஆகும்.  
1663இல் ஓல்லாந்தர்கள் போர்த்துகீசியரை எதிர்த்து, கொச்சியைக் கைப்பற்றினார்கள். அங்கிருந்த எல்லாக் கத்தோலிக்க கட்டடங்களையும் அழித்தார்கள். அந்த அழிவிலிருந்து தப்பியவை திருச்சிலுவைக் கோவிலும் புனித பிரான்சிசு சவேரியார் கோவிலும் மட்டுமே. ஓல்லாந்தர்கள் திருச்சிலுவைக் கோவிலைத் தம் படை ஆயுதங்களைப் பாதுகாக்கும் கிடங்காகப் பயன்படுத்தினர்.  
பின்னர் பிரித்தானியர் படையெடுத்து, கொச்சியைக் கைப்பற்றி, 1795இல் திருச்சிலுவைக் கோவிலை அழித்தனர். அழிந்துபோன கோவிலின் அலங்காரக் கருங்கல் தூண்களுள் ஒன்று, இன்றைய கோவிலின் தென்கிழக்கு மூலையில் வைக்கப்பட்டிருப்பதைக் காணலாம்.
# திருச்சிலுவை மறைமாவட்டப் பெருங்கோவில் (கொச்சி)

## கோவிலின் வரலாறு

### இன்றைய கோவில் கட்டப்படுதல்: 1886

அதன்பின் சுமார் 100 ஆண்டுகள் கழிந்து, திருச்சிலுவைக் கோவிலை மீண்டும் பெரிய அளவில் கட்டி எழுப்புவதற்கான திட்டம் வகுக்கப்பட்டது. 1887-1897 காலத்தில் கொச்சி ஆயராக இருந்த யோவான் கோமஸ் ஃபெர்ரேய்ரா என்பவர் கட்டட வேலையைத் தொடங்கிச் செயல்படுத்தினார்.  
ஆயினும், கோவில் வேலை ஆயர் மத்தேயு தே ஒலிவேய்ரா சேவியர் (*Bishop D. Mateus de Oliveira Xavier*) காலத்தில்தான் (1897-1908) நிறைவுபெற்றது.  
புதிய கோவில் 1905, நவம்பர் மாதம் 19ஆம் நாள் அர்ச்சிக்கப்பட்டு அர்ப்பணிக்கப்பட்டது.கோவிலை அர்ப்பணித்தவர் டாமன் ஆயராக இருந்த தோம் செபாஸ்தியான் ஹோசே பெரேய்ரா (*Bishop Dom Sebastião José Pereira*) என்பவர் ஆவார்.
# திருச்சிலுவை மறைமாவட்டப் பெருங்கோவில் (கொச்சி)

## கோவிலின் வரலாறு

### பெருங்கோவில் நிலைக்கு உயர்த்தப்படுதல்

திருச்சிலுவைக் கோவிலின் பழமை, வரலாறு மற்றும் கலை அழகு போன்றவற்றைக் கருத்தில் கொண்டு திருத்தந்தை இரண்டாம் யோவான் பவுல் அக்கோவிலை 1984, ஆகத்து 23ஆம் நாள் "இணைப் பெருங்கோவில்" (minor basilica) நிலைக்கு உயர்த்தினார்.
# திருச்சிலுவை மறைமாவட்டப் பெருங்கோவில் (கொச்சி)

## கோவிலின் கலையழகு

திருச்சிலுவைப் பெருங்கோவில் இரு உயர்ந்த கோபுரங்களைக் கொண்டுள்ளது. அது வெண்ணிறமாக அமைந்து ஒளிவீசுகின்றது. கோவிலின் உட்பகுதி பெரும்பாலும் கோத்திக் பாணியில் உள்ளது. கோவிலின் மையப் பீடம் புகழ்பெற்ற இத்தாலியக் கலைஞரான ஃபிரா அந்தோனியோ மொஸ்கேனி (Fra Antonio Moscheni) என்னும் இயேசு சபைத் துறவியாலும் அவருடைய துணையாளரும் மங்களூரைச் சார்ந்தவருமான தே காமா என்பவராலும் உருவாக்கப்பட்டது. புதிதாகக் கட்டப்பட்ட கோவில் அர்ச்சிக்கப்பட்டு அர்ப்பணிக்கப்படுவதற்கு நான்கு நாள்களுக்கு முன் கலைஞர் மொஸ்கேனி இறந்துவிட்டார்.  
கோவிலின் தூண்களில் கிறித்தவ மறை சார்ந்த சுவரோவியங்கள் மற்றும் சித்திரங்கள் வரையப்பட்டுள்ளன. கோவிலில் உள்ள கலையழகு மிக்க படைப்புகளுள் இயேசுவின் துன்பங்களையும் சிலுவைச் சாவையும் சித்தரிக்கின்ற ஏழு தொங்குதிரைகள் குறிப்பிடத் தக்கன. இயேசுவின் இராவுணவுச் சித்திரம் லியொனார்டோ டா வின்சியின் புகழ்பெற்ற சித்திரத்தின் பாணியில் அமைக்கப்பட்டது.  
மேலும் திருச்சிலுவைக் கோவிலில் எழில் மிக்க கண்ணாடிப் பதிகை ஓவியங்கள் பல உள்ளன. கோவிலின் உட்கூரையில் எழுதப்பட்டுள்ள சித்திரங்கள் இயேசுவின் துன்பங்களைச் சித்தரிக்கின்றன.
# ஹேமார்க்கெட் படுகொலை

**ஹேமார்க்கெட் படுகொலை** (*Haymarket affair*, *Haymarket massacre* அல்லது *Haymarket riot*) என்பது மே 4, 1886 இல் ஐக்கிய அமெரிக்காவில் சிகாகோ நகரில் ஹேமார்க்கெட் சதுக்கத்தில் 8 மணி நேர வேலையை கோரிக்கையாகக் கொண்ட தொழிலாளர்கள் போராட்டம் நடத்திய போது தொழிலாளர்கள் மீது காவல்துறை நடத்திய கொடூர நிகழ்வாகும்.
# ஹேமார்க்கெட் படுகொலை

## 8 மணி நேர வேலை கோரிக்கை

விடிந்தது முதல் இரவு வரை வேலை செய்ய வேண்டும் என்று நிர்ப்பந்திக்கப்பட்டனர். தொடக்க காலத்தில் அதிக ஊதியம், குறைந்த வேலை நேரம் மற்றும் சங்கம் சேரும் உரிமை போன்ற பிரச்சனைகளை தொழிலாளர்களின் கோரிக்கைகளாக இருந்தன. 1861-1862 ஆம் ஆண்டுகளில் அமெரிக்காவில் உள்நாட்டுப் போர் நிகழ்ந்தது. அப்போது சில தொழிற்சங்கங்கள் கலைந்து போயின. பின்னர் உள்ளூர் தொழிற்சங்கங்கள் பல தோன்றின. 1866 ஆம் ஆண்டில் ஆகஸ்டு 20 இல் பால்டிமோர் நகரில் ஒன்று கூடி *'அமெரிக்க தேசிய தொழிற்சங்கங்களின் கூட்டடைப்பை* நிறுவினார். ஐரோப்பிய நாடுகளுக்கு அடுத்தபடியாக அமெரிக்காவில் தொழிற்சாலைகள் தோன்றின. 1886 மே முதல் நாளிலிருந்து எட்டு மணி நேர வேலை என்பது சட்டப்பூர்வமாக்கப்பட வேண்டும் என்பது அமெரிக்க தொழிற்சங்கங்களின் கோரிக்கைகளாக எழுந்தது. 1885 ஆம் ஆண்டு அமெரிக்க தொழிற்சங்கங்களின் கூட்டமைப்பின் சார்பில் 1886 மே முதல் நாள் வேலை நிறுத்தத்தில் ஈடுபட்டன. நியூயார்க், பால்டிமோர், வாஷிங்டன், டெட்ராய்டு ஆகிய நகரங்களில் மே முதல் நாள் வேலைநிறுத்தம் தொடங்கியது.
# ஹேமார்க்கெட் படுகொலை

## படுகொலை நிகழ்வு

1886 மே முதல் நாள் அமெரிக்காவின் பிற நகரங்களில் நடைபெற்றது போலவே சிகாகோ நகரிலும் வேலை நிறுத்தம் தொடங்கியது. 40 ஆயிரம் பேர் கலந்து கொண்ட பேரணிகள் நடைபெற்றன. பேரணியில் ஈடுபட்ட பலர் அன்று காவல்துறையினரால் கைது செய்யப்பட்டனர். மே இரண்டாம் நாளிலும் ஆர்ப்பாட்டங்கள், ஊர்வலங்கள் நடைபெற்றன.  
மே 3, 1886 அன்று “மெக்கார்மிக் ஹார் வஸ்டிங் மெஷின் நிறுவனத்தின்” வாயிலில் 3000-க்கும் மேற்பட்ட தொழிலாளர்கள் அணி திரண்டு கண்டனக் கூட்டத்தை நடத்தினர். இங்கு இடம்பெற்ற கலவரத்தில் 4 தொழிலாளர்கள் காவற்துறையினரின் துப்பாக்கிச் சூட்டிற்குப் பலியாயினர்.  
இச்சம்பவத்தை கண்டிக்கும் வகையில் ஹேமார்க்கெட் சதுக்கத்தில் 1886 மே 4 ஆம் நாள், இரவு 08.30 மணியளவில் சிக்காகோ வில் ஹேமார்க்கெட் சதுக்கத்தில் தொழிலாளர்கள் மாபெரும் கண்டன கூட்டம் ஒன்றை நடத்தினர்கள். 2500 தொழிலாளர்கள் கலந்து கொண்ட கண்டனக் கூட்டம் அமைதியான முறையில் நடைபெற்றது. இந்நேரத்தில் காவல்துறையினர் அனைவரையும் கலைந்து செல்லுமாறு கூறினர்.  
இவ்வேளையில் திடீரென்று கூட்டத்தில் வெடிகுண்டு வீசப்பட்டதில் அந்த இடத்திலேயே ஒரு காவல்துறையினர் பலியானார். பின்னர் போலீசார் கூட்டத்தினர் மீது துப்பாக்கிச் சூடு நடத்தித் தொழிலாளரைத் தாக்கினர். அத்துடன் தொழிலாளர் தலைவர்களை கைது செய்து வழக்குத் தொடுத்தனர். இந்த வழக்கு ஜூன் 21, 1886 அன்று துவங்கியது. 7 பேருக்கு தூக்குத் தண்டனை வழங்கப்பட்டது.
# ஹேமார்க்கெட் படுகொலை

## நினைவுச் சின்னம்

தொழிலாளர் தலைவர்கள் 1886 மே 4 ஆம் நாள் உரையாற்றிய அந்த காட்சியை மேரி போர்க்கர் என்ற சிற்பக் கலைஞரால் வடிவமைக்கப்பட்டு 18.09.2004 ஆம் நாளன்று அமெரிக்காவில் அதே ஹேமார்க்கெட் சதுக்கத்தில் நினைவுச் சின்னம் உருவாக்கப்பட்டது.
# ஹேமார்க்கெட் படுகொலை

## தொழிலாளர் கோரிக்கைக்கான மே நாள்

அமெரிக்காவில் எற்பட்ட இந்நிகழ்வுக்குப் பின்னர் 1888 இல் அமெரிக்க தொழிற்சங்க கூட்டமைப்பு மாநாட்டில் முடிவான 8 மணி நேர வேலை கோரிக்கை, 1889 ஆம் ஆண்டு பாரிசில் நடைபெற்ற இரண்டாம் கம்யூனிஸ்ட் அகிலத்தின் முதல் மாநாட்டில் 1890 மே முதல் நாள் 8 மணி நேர நேர வேலையை கோரிக்கைக்கான இயக்கம் நடத்துவது என முடிவு செய்தது. இதன் பின்னர் எல்லா நாட்டிலும் உழைக்கும் மக்கள் மே முதல் நாளை 8 மணி நேர வேலை நேரத்தை கோரிக்கையாக வைத்து பேரணிகளும் ஆர்ப்பாட்டங்களும் நடத்த வேண்டும் கம்யூனிஸ்ட் அகிலம் வேண்டுகோள் விடுத்தது. அன்றிலிருந்து மே முதல் நாள் தொழிலாளர்களின் கோரிக்கைகளுக்கான நாளாக அனுசரிக்கப்பட்டு வருகிறது.
# சுதர்சன் பட்நாயக்

**சுதர்சன் பட்நாயக்** (ஆங்கிலம்:*Sudarsan Pattnaik*, பி. ஏப்ரல் 15, 1977) புபனேஷ்வரிலிருந்து 60 கிலோமீட்டர் தொலைவிலுள்ள பூரி எனும் ஊரில் 1977 ஆம் வருடம் ஏப்ரல் 15 இல் பிறந்தார். இவர் ஒரு மணற் சிற்பக் கலைஞர். இந்தியாவில் மணற் சிற்பக் கலை பிறப்பதற்கு காரணமாக இருந்தவர். இவருடைய ஏழாவது வயதிலிருந்து மணலில் சிற்பம் செதுக்குவதைத் தொடங்கினார். இதுவரை நூற்றுக்கும் மேற்பட்ட சிற்பங்களை செய்து உள்ளார். நிறைய பதக்கங்களை உலக அளவில் வென்றுள்ளார். மேலும் உலக சாதனையாளர் பட்டியலிலும் இடம் பிடித்துள்ளார்.அவருக்கு 2014 ஆம் ஆண்டில் இந்திய அரசு பத்மஸ்ரீ விருது வழங்கியது.
# கியூரி வெப்பநிலை

இயற்பியல் மற்றும் பொருளறிவியலில், **கியூரி வெப்பநிலை** (*Curie temperature*, ), அல்லது **கியூரி புள்ளி** (*Curie point*), எனப்படுவது பொருள் ஒன்றின் நிலைத்த காந்தப் பண்புகள் தூண்டல் காந்தப் பண்புகளாக மாறும் வெப்பநிலை வரம்பு ஆகும்.  
எடுத்துக்காட்டாக நேர்க்காந்த (ferro-magnetic) பண்புடைய பொருட்கள் ஒரு குறிப்பிட்ட வரம்பு வெப்பநிலைக்குக் மேல் தங்களது நிலைத்த அல்லது தானாகத் தோன்றும் காந்தப் பண்புகளை இழந்து விடுகின்றன. கியூரி வெப்பநிலை எனப்படும் இவ்வெப்பநிலை ஒவ்வொரு பொருளுக்கும் மாறுபடுகிறது..
# உம்கொன்ரோ வெய் சிசுவே

**உம்கொன்ரோ வெய் சிசுவே** (*Umkhonto we Sizwe*, தமிழில்: **தேசத்தின் ஈட்டி**, ஆங்கிலம்: Spear of the Nation) என்பது ஆபிரிக்க தேசிய காங்கிரசின் ஆயுதப் படைப் பிரிவு ஆகும். நெல்சன் மண்டேலா இந்தப் படைப்பிரிவை தொடங்கி தலைமை தாங்கினார். இது 1953 ஆம் ஆண்டில் இருந்து 1990 ஆம் ஆண்டு வரை மரபுசாரா கெரில்லாப் போர்முறைத் தாக்குதலை நிறவெறி அரசுக்கு எதிராக நடத்தியது.  
அறப் போராட்டம் கொள்கையாகவோ அல்லது வியூகமாகவோ பயன் தராதால், கொடுரூரமான எதிரியை எதிர்க்க தாம் மாற்று வழிகள் பரிசீலிப்பது அவசியம் என்று இந்த அமைப்பு தொடங்க முன் மண்டேலோ தெரிவித்து இருந்தார். இந்த அமைப்பு தொடக்கய காலத்தில் பெரும்பாலும் கேந்திர முக்கியத்துவம் வாந்த உள்கட்டமைப்புக்களைத் தகர்க்கும் நடவடிக்கைகளிலேயே ஈடுபட்டது. இந்த அமைப்பு தொடங்கிய சில காலத்துக்குள்ளேயே மண்டேலா சிறை வைக்கப்பட்டார்.
# பெக்கெரல் விளைவு

**பெக்கெரல் விளைவு** (*Bequerel effect*) என்பது மின் பகுபொருளொன்றில் இரு ஒரே மாதிரியான மின்முனைகளை அமிழ்த்தி வைத்து, அம்மின்முனைகளை வெளிச்சுற்றில் இணைத்து ஒரு மின்முனையில் ஒளி விழுமாறு செய்தால் (irradiate) வெளிச்சுற்றில் மின்சாரம் பாயும் நிகழ்வு ஆகும்.  
அலக்சாந்தர் எட்மண்ட் பெக்கெரல் (1820- 1891) என்ற பிரான்சிய நாட்டு இயற்பியலாளர் கதிரவனின் நிறமாலை, மின்னியல் காந்த இயல் மற்றும் ஒளிஇயல் பற்றி ஆய்வுகளை மேற்கொண்டார். ஒளிமின்னழுத்த விளைவு (Photo voltaic effect ) இவரால் கண்டுணுரப்பட்டது. 1839-ல் சூரிய மின்கலம் செயல்படும் விதத்தினை விளக்கினார். ஒளிர்தல் பற்றிய ஆய்வினையும் மேற்கொண்டிருந்தார். இவரின் தந்தையாரின் பெயர் அண்டோய்ன் சீசர் பெக்கெரல். மேலும் இவர் கதிரியக்கம் கண்டுபிடித்த என்றி பெக்கெரலின் தந்தையுமாவார்.
# பெக்கெரல் விளைவு

## உசாத்துணைகள்

- R.Williams 1960-Bequerel photo voltaic effect-journal of Chemical Physics
- 1996- H. bequerel the discovery of radioactivity.
# ஆர்பியம்

**ஆர்பியம்** (*orphism*) அல்லது **ஆர்பியக் கியூபிசம்** (*Orphic Cubism*) என்பது, கியூபிசத்தில் இருந்து கிளைத்த ஒரு கலை இயக்கம். ஓவியங்களில் தூய பண்பியல் தன்மையையும், பிரகாசமான நிறங்களையும் பயன்படுத்திய இவ்வியக்கத்தினர், பால் சிக்னாக், சார்லசு என்றி, சாய வேதியியலாளரான யூசென் செவ்ரோல் போன்றோரின் கோட்பாட்டு எழுத்துக்களின் செல்வாக்குக்கு உட்பட்டிருந்தனர். இந்த இயக்கம், கியூபிசத்துக்கும், பண்பியல் ஓவியத்துக்கும் இடையிலான ஒரு மாறுநிலைக் கட்டமாகவே பார்க்கப்படுகிறது. கியூபிசத்தில் ஒற்றைவண்ண ஓவியங்கள் வரையப்பட்ட காலத்தில் நிறங்களைப் பயன்படுத்தி *ஆர்பிய* இயக்கத்துக்கு முன்னோடிகளாக இருந்தோர், பிரான்டிசேக் குப்கா, ராபர்ட் டிலூனே, சோனியா டிலூனே என்போராவர்.  
பிரான்சுக் கவிஞரான கியோம் அப்பொலினயர் (Guillaume Apollinaire) என்பவரே *ஆர்பியம்* என்னும் பெயரை 1912 ஆம் ஆண்டில் முதன் முதலில் பயன்படுத்தினார். கிரேக்கக் பாடகரும், கவிஞருமான ஆர்பியசு என்பாரின் பெயரைத் தழுவியே இவ்வியக்கத்துக்குப் பெயர் உருவானதாகத் தெரிகிறது. இவ்வியக்கத்தைச் சேர்ந்த ஓவியர்கள் தமது படைப்புக்களில் ஆர்பியசின் உணர்ச்சிப் பாடல் தன்மைகளைப் புகுத்த முயற்சிப்பதை இப்பெயர் கருத்தில் கொள்வதாகத் தெரிகிறது.
# பிரான்டிசேக் குப்கா

**பிரான்டிசேக் குப்கா** (செப்டெம்பர் 23, 1871 - யூன் 24, 1957) என்பவர், ஒரு செக் நாட்டு ஓவியர். இவர் *பிராங்க் குப்கா*, *பிராங்கோயிசு குப்கா* என்னும் பெயர்களாலும் அறியப்பட்டவர். இவர் ஆர்பியம், பண்பியல் ஓவிய இயக்கத்தின் தொடக்க கட்டம் போன்றவற்றின் முன்னோடியும் இணை நிறுவுனரும் ஆவார். இவரது ஆக்கங்கள் யதார்த்தவிய அடிப்படையில் இருந்து உருவானவை எனினும், பிற்காலத்தில் தூய பண்பியல் ஓவியங்களாக வளர்ச்சியடைந்தன.
# பிரான்டிசேக் குப்கா

## வரலாறு

### கல்வி

பிரான்டிசேக் குப்கா கிழக்கு பொகீமியாவில் உள்ள ஒப்பச்னோ என்னும் ஊரில் 1871 ஆம் ஆண்டு பிறந்தார். 1889 தொடக்கம் 1892 வரை பிராக் நுண்கலை அக்கடமியில் பயின்றார். அக்காலத்தில் இவரது ஒவியங்கள் வரலாறு, தேசப்பற்று ஆகிய விடயங்களைச் சார்ந்தவையாக இருந்தன. பின்னர் குப்கா, வியன்னா நுண்கலை அக்கடமியில் சேர்ந்தார். அங்கே குறியீடு, உருவகம் சார்ந்த விடயங்களில் கவனம் செலுத்தினார். இவர், ஓவியரும் சமுதாயச் சீர்திருத்தவாதியுமான கார்ல் வில்லெம் டீஃபெம்பாக் என்பவராலும் அவரது இயற்கைசார்ந்த வாழ்க்கை முறையாலும் கவரப்பட்டார். 1894 ஆம் ஆண்டில் வியன்னாவிலுள்ள குன்சுட்வேரீனில் குப்காவின் கண்காட்சி இடம்பெற்றது. இக்காலத்திலேயே இவருக்கு இறையியலிலும், மெய்யியலிலும் ஈடுபாடு உண்டானது. 1894 ஆம் ஆண்டில் குப்கா பாரிசு நகரில் குடியேறினார். அங்கே சிறிது காலம் யூலியன் அக்கடமியில் கற்றபின், இக்கோல் டி பூஸ்-ஆர்ட்டில் சேர்ந்தார். ஜோன் பியரே லாரன்சு அங்கே இவருடன் கல்வி கற்றார்.
# ஆப்கான் பெண்

**ஆப்கான் பெண்** (*Afghan Girl*) என அழைக்கப்பட்ட **சரபாத் குலா** (*Sharbat Gula*) 1972 ஆம் ஆண்டு பிறந்தவர். இவர் ஆப்கானித்தானைச் சேர்ந்தவர். சார்பத் குலாவின் வித்தியாசமான பச்சை நிற கண் விழிகள் காரணமாக, புகைப்பட நிபுணர் ஸ்டீவ் மெக்குரியால் புகைப்படம் எடுக்கப்பட்டவர். அப்புகைப்படத்தினால் இவர் *ஆப்கான் பெண்* என அழைகப்பட்டார். அப்புகைப்படம் 1985 ஆம் வருடத்திய *நேஷனல் ஜியாக்கிரபி* இதழில் அட்டைப் படமாக வெளிவந்தது. அப்புகைப்படம் எடுக்கப்படும் போது *குலா* ஆப்கான் அகதியாக பாகிஸ்தான் அகதிகள் முகமில் தங்கியிருந்தார். அப்போது அவரது வயது 12. 2002 ஆம் ஆண்டு அதே புகைப்படக்காரரால் மீண்டும் புகைப்படம் எடுக்கப்படும் வரை குலா *ஆப்கான் பெண்* என்றே அறியப்பட்டார். அப்புகைப்படமானது *ஆப்கானின் மோனோலிசா* என்று அழைக்கப்படுகிறது.
# ஆப்கான் பெண்

## வாழ்க்கை வரலாறு

*குலா* பஷ்தூன் இனத்தைச் சார்ந்தாவர். சோவியத் யூனியன் ஆப்கானிஸ்தானில் போர் புரிந்த போது இவரின் பெற்றோர் கொல்லப்பட்டனர். அதன் பின் அகதியாக பாகிஸ்தான் அகதிகள் முகாமில் வசித்தவர்.
# ஆப்கான் பெண்

## திருமண வாழ்க்கை

1980 களின் பிற்பகுதியில் இவருக்குத் திருமணம் நடைபெற்றது. 1992 ஆம் ஆண்டு இவர் ஆப்கானிஸ்தான் திரும்பினார். இவருக்கு *ரோபினா*, *ஷாகிதா* மற்றும் *அலியா* என்ற மூன்று மகள்கள் உள்ளனர். தனக்குக் கிடைக்காத கல்வி தனது மகள்களுக்குக் கிடைக்க வேண்டும் என குலா கூறியுள்ளார்.
# ஆப்கான் பெண்

## புகைப்படம்

1984 ஆம் வருடம் *நாஜிர் பாஹ்* அகதிகள் முகாமில் *நேஷனல் ஜியாகிரபிக்* குழுமத்தின் புகைப்பட நிபுணர் *ஸ்டீவ் மெக்குரி*யால் குலா புகைப்படம் எடுக்கப்பட்டார். *நிக்கான் எஃப்.எம் 2* வகை புகைப்படக் கருவியில் *நிக்கார் 105 மி.மி எஃப் 2.5* ஆடி பயன்படுத்தப்பட்டு இப்புகைப்படம் எடுக்கப்பட்டது.
# ஆப்கான் பெண்

## தேடுதல்

புகைப்படம் எடுக்கும் போது குலாவைப் பற்றிய எந்த விவரமும் தெரியாது. 2002 ஆம் ஆண்டு இவரை மீண்டும் தேடிக்கண்டடைந்த பின்னரே இவரைப் பற்றி தெரிய வந்தன. புகைப்பட நிபுணர் *ஸ்டீவ் மெக்குரி* 1990 ஆம் ஆண்டிலிருந்து இவரை பலமுறை தேடிவந்துள்ளார். 2002 குலா தனது 30 ஆம் வயதில் கண்டுபிடிக்கப்பட்டார். தன்னை இதற்கு முன் புகைப்படம் எடுத்ததையும் அவர் நினைவு கூர்ந்தார். பழைய புகைப்படத்துடன் இவரது கண்விழி ஒப்பிடப்பட்டு இவர்தான் ஆப்கான் பெண் என *ஜான டாஹ்மான்* உறுதி செய்தார். குலா தனது புகழ் பெற்ற ஆப்கான் பெண் புகைப்படத்தை 2002 ஆம் ஆண்டிற்கு முன் கண்டதில்லை. 2021-இல் தாலிபான்கள் ஆப்கானித்தானை கைப்பற்றிய பின்னர் சார்பத் குலா இத்தாலியில் அடைக்கலம் அடைந்துள்ளார்.
# கோளப் பிறழ்ச்சி

**கோளப் பிறழ்ச்சி** (*Spherical aberration*) என்பது கோள ஆடியில் அல்லது வளைபரப்பாடியில் (குவி, குழி ஆடிகளில்) ஒளிக்கதிர்கள் விழும் போது எல்லாக் கதிர்களும் ஒரே புள்ளியில் குவியாமல் ஒன்றிற்கு மேற்பட்ட குவியங்களைக் கொடுப்பதைக் குறிக்கும். ஒரே குவியத்திற்குப் பதில் பல குவியங்களைக் கொடுக்கும் இப்பண்பு கோளப்பிறழ்ச்சி எனப்படும். ஆடிகளில் மட்டுமில்லாமல் வில்லைகளிலும் இது நிகழும். கவனமாக வில்லைத் தொகுதிகளைத் தேர்ந்து எடுப்பதன் மூலம் கோளப் பிறழ்ச்சியினைத் தவிர்க்கலாம்.
# நெடுங்குழு 16 தனிமங்கள்

## அணுவியல் மற்றும் இயற்பியல் பண்புகள்

காற்கோசென்களின் வெளிக்கூட்டில் ஒரே மாதிரியான எலக்ட்ரான் ஒழுங்கமைப்பு காணப்படுகிறது. அனைத்திலும் ஒரே எண்னிக்கையில் இணைதிரன் எலக்ட்ரான்கள் காணப்படுகின்றன. எனவே வேதியியல் பண்புகளில் ஒரே மாதிரியான பண்புகளை வெளிப்படுத்துகின்றன.
# நெடுங்குழு 16 தனிமங்கள்

## வேதியியல் பண்புகள்

| Z | தனிமம் | [வலயக்குழுக்களில் உள்ள எலத்திரான்களின் எண்ணிக்கை |  |
| --- | --- | --- | --- |
| 8 | ஆக்சிசன் | 2, 6 |  |
| 16 | கந்தகம் | 2, 8, 6 |  |
| 34 | செலீனியம் | 2, 8, 18, 6 |  |
| 52 | தெலூரியம் | 2, 8, 18, 18, 6 |  |
| 84 | பொலோனியம் | 2, 8, 18, 32, 18, 6 |  |
| 116 | லிவர்மோரியம் | 2, 8, 18, 32, 32, 18, 6 *(கணிக்கப்பட்டது)* | } |  
| தனிமம் | உருகுநிலை (செல்சியசு) | கொதிநிலை (செல்சியசு) | மேற்கோள் |
| --- | --- | --- | --- |
| ஆக்சிசன் | −219 | −183 |  |
| கந்தகம் | 120 | 445 |  |
| செலீனியம் | 221 | 685 |  |
| தெலூரியம் | 450 | 988 |  |
| பொலோனியம் | 254 | 962 | } |  
| தனிமம் | அடர்த்தி (g/cm<sup>3</sup>) | மேற்கோள் |
| --- | --- | --- |
| ஆக்சிசன் | 0.00143 |  |
| கந்தகம் | 2.07 |  |
| செலீனியம் | 4.3 |  |
| தெலூரியம் | 6.24 |  |
| பொலோனியம் | 9.2 | } |  
அனைத்து காற்கோசென்களும் ஆறு இணைதிறன் எலக்ட்ரான்களைக் கொண்டுள்ளன.திண்ம நிலையிலுள்ள நிலைத்தன்மை கொண்ட காற்கோசென்கள் மென்மையானவையாக உள்ளன. இவற்றை அதிகமாக சூடுபடுத்தக்கூடாது. அணு எண் அதிகம் கொண்ட காற்கோசென்களை நோக்கிச் செல்கையில் இவற்றின் மின்னெதிர்தன்மை குறைகிறது. பிற பண்புகளான அடர்த்தி, கொதிநிலை, உருகு நிலை, அணு ஆரம் போன்றவை அணு எண் அதிகம் கொண்ட காற்கோசென்களை நோக்கிச் செல்கையில் அதிகரிக்கின்றன .
# நெடுங்குழு 16 தனிமங்கள்

## மேலும் பார்க்க

- ஆலசன்
- நெடுங்குழு 15 தனிமங்கள்
# ஸ்விஸ்காம்

**ஸ்விஸ்காம் ஏஜி** ஸ்விஸ்காம் ஏஜி சுவிச்சர்லாந்து உள்ள ஒரு பெரிய தொலை தொடர்வு நிலையம் ஆகும். இதன் தலைமையகம் பெர்ன் அருகில் Worblaufen அமைந்துள்ளது. சுவிஸ் கூட்டமைப்பு ஸ்விஸ்காம் என்ற 56,94 சதவீதம் சொந்தமானது.
# ஸ்விஸ்காம்

## நிறுவனம்

- ஸ்விஸ்காம் (சுவிச்சர்லாந்து) லிமிடெட்
- நிறுவன வர்த்தகம்
- நெட்வொர் & டி
- ஸ்விஸ்காம் சேவைகள்
- வேகமாக இணையம் (FASTWEB)
- ஸ்விஸ்காம் பங்குபெற்றவை
- சர்வதேச அலைத்தொகுப்பு சேவைகள்
- சக கருத்து
- ஸ்விஸ்காம் மருத்துவ சேவைகள்
# ஆற்றலின் சிப்பக் கொள்கை

**ஆற்றலின் சிப்பக் கொள்கை** (Quantum theory) என்பது மாக்சு பிளாங்கின் ஆற்றலின் தொடர்ச்சியின்மைக் கொள்கையின் வருகையால் தோன்றியக் கோட்பாடாகும். இதனை அடிப்படையாகக் கொண்டது தான் குவாண்டம் இயக்கவியல். இக்கொள்கையின்படி ஆற்றல் சிப்பம் சிப்பமாகத்
(Quantum- bundle ) தோன்றுகின்றன. எல்லாநிலையிலும் ஆற்றல் தொடர்ச்சியாக இல்லை என்பதாகும். படிக்கட்டில், ஒவ்வொரு படியிலும் உள்ள ஆற்றல் போன்றது.  
குவாண்டா என்றால் மிக மிக நுண்ணிய துகள்/அலை, அதாவது ஆற்றலின் ஒரு பகுதி என்றே கொள்ளலாம். இப்படிப்பட்ட பகுக்க முடியாத ஆற்றல் குறித்து விளக்கும் கோட்பாடுதான் குவாண்டம் கோட்பாடு. இப்போது குவாண்டம் கோட்பாடு பல்வேறு பரிமாணம் எடுத்துக் கொண்டு வருகிறது.  
குவாண்டம் கோட்பாட்டில் ஐந்து விசயங்கள் மிகவும் முக்கியமானதாக கருதப்படுகிறது.  
1. ஆற்றலானது தொடர்ச்சியாக இல்லாமல், சிறிது சிறிதாக அதுவும் வெவ்வேறான நிலையில் இருக்கும்.
# ஆற்றலின் சிப்பக் கொள்கை

## ஆதாரம்

A dictionary of science-ELBS
# வார்ப்புரு:நெடுங்குழு 16 தனிமங்கள்

|-
! colspan=2 | ↓&nbsp;Period
|-
| **2**
|-
! 3
|-
! 4
|-
! 5
|-
! 6
|-
! 7
|-
---
*Legend*<>
**Atomic number color:**  
| <span>red=gas</span>,&nbsp;<span>black=solid</span> | }</> |
| --- | --- |
<noinclude>  
</noinclude>
# நெடுங்குழு 14 தனிமங்கள்

**14 ஆவது தொகுதி தனிமங்கள்** *(Group 14 elements)* அல்லது நெடுங்குழு 14 தனிமங்கள் என்பவை தனிம வரிசை அட்டவணையின் 14 ஆவது குழுவில் இடம்பெற்றுள்ள தனிமங்களைக் குறிக்கும். ஐயூபிஏசி முறை பெயரிடலிலும் இப்பெயரே பரிந்துரைக்கப்படுகிறது. இத்தொகுதியை கார்பன் தொகுதி சேர்மங்கள் என்றும் அழைக்கிறார்கள். கார்பன் (C), சிலிக்கன் (Si), [[செருமேனியம் (Ge), வெள்ளீயம் (Sn), ஈயம் (Pb), மற்றும் பிளெரோவியம் (Fl). உள்ளிட்ட தனிமங்கள் இக்குழுவில் இடம்பெற்றுள்ளன. குறைக்கடத்தி இயற்பியலில் இன்னமும் இக்குழுவை நான்காம் தொகுதி சேர்மங்கள் என்று அழைக்கிறார்கள். ஒருகாலத்தில் நான்குகள் எனப் பொருள்படும் கிரேக்க மொழிச் சொல்லான டெட்ரா என்ற சொல்லிலிருந்து எடுக்கப்பட்டதால் டெட்ரல் என்ற பெயரும் வழக்கத்தில் இருந்தது. இத்தொகுதியிலுள்ள அனைத்துத் தனிமங்களும் இணைதிறன் எலக்ட்ரான்களை 4 எனக் கொண்டுள்ளன என்பதைக் குறிப்பதாக அப்பெயர் சூட்டப்பட்டிருக்கலாம் எனக் கருதப்படுகிறது.
# வார்ப்புரு:நெடுங்குழு 14 தனிமங்கள்

|-
! colspan=2 | ↓&nbsp;<small>Period</small>
|-
! 2
|-
! 3
|-
! 4
|-
! 5
|-
! 6
|-
! 7
|-
---
*Legend*<>
**Atomic number color:**  
| <span>black=solid</span> | }</> |
| --- | --- |
<noinclude>  
</noinclude>
# வலைவாசல்:வானியல்/தேவைப்படும் கட்டுரைகள்

இப்பக்கத்தில் தமிழ் விக்கிப்பீடியாவில் வானியல் என்ற பகுப்பின் கீழ் தேவைப்படும் கட்டுரைகளின் பெயர்கள் தொகுக்கப்பட்டுள்ளன.
# வலைவாசல்:வானியல்/தேவைப்படும் கட்டுரைகள்

## அ

- அர்காஸ் (ஒளியியல் அமைப்பு)
# வலைவாசல்:வானியல்/தேவைப்படும் கட்டுரைகள்

## இ

- இன்செலடஸ்
# வலைவாசல்:வானியல்/தேவைப்படும் கட்டுரைகள்

## ச

- செரன்கோவ் தொலைநோக்கி அணி
# வலைவாசல்:வானியல்/தேவைப்படும் கட்டுரைகள்

## ந

- நேர்கோட்டக் காட்சிக் கருவி
# வலைவாசல்:வானியல்/தேவைப்படும் கட்டுரைகள்

## வ

- வானியலாளர்
- வானியல் அருங்காட்சியகங்கள்
- வானியல் கடிகாரம்
- வானியல் வளையங்கள்
# வலைவாசல்:வானியல்/தேவைப்படும் கட்டுரைகள்

## நபர்கள்

- தாமஸ் குக்
- எச்.ஏ.ரே
- ஜேம்ஸ் லிக்
- ஜேம்ஸ் சிம்ஸ்
- ஏஞ்சலின் ச்டிக்னெய்
- வெனேடியா பேர்னெய்
- சார்ள்ஸ் யேர்க்ஸ்
- எட்வேட் டிரோட்டன்
- செல்சி போன்ச்டெல்
# வலைவாசல்:வானியல்/தேவைப்படும் கட்டுரைகள்

## வேறு

- 2013 BP73
- 2013 EC
- 2013 ET
- 2013 MZ5
- 2013 PJ10
- 2013 TV135
- செலையபிந்ஸ்க் விண்கற்கள்
- C/2013 A1
- ஜாமக்கோள்
- BRI-கோண அளவி
# அத்தாரிண்டிகி தாரேதி

***அத்தரிண்டிகி தாரேதி*** (பொருள்:அத்தை வீட்டுக்கு வழியென்ன?) 2013இல் வெளிவந்த தெலுங்கு நகைச்சுவைத் திரைப்படமாகும். திரிவிக்ரம் சிறீவாஸ் இப்படத்தினை இயக்கினார். பவன் கல்யாண், சமந்தா ருத் பிரபு ஆகியோர் முக்கிய கதாப்பாத்திரங்களில் நடித்திருந்தனர்.
# அத்தாரிண்டிகி தாரேதி

## நடிகர்கள்

- பவன் கல்யாண் - கௌதம் நந்தா/ சித்து
- சமந்தா ருத் பிரபு - சசி
- பிரணிதா - ப்ரமீளா
- பூமன் இரானி - இரகுநாதன்
- நதியா
- கோட்டா சீனிவாச ராவ்
- அலி
- பிரம்மானந்தம்
- ம. சூ. நாராயணா
- முகேஷ் ரிசி
- இங்கிலீஷ் விங்கிலிஷ்
- தேவி ஸ்ரீ பிரசாத்
- மும்தாஜ் (நடிகை)
# அத்தாரிண்டிகி தாரேதி

## பாடல்கள்

| பாடல் | பாடியோர் | இசை | நேரம் |
| --- | --- | --- | --- |
| ஆரடு குல புல்லெட்டு | விஜய் பிரகாஷ், எம். எல். ஆர். கார்த்திகேயன் | ஸ்ரீ மணி | 4:42 |
| நின்னு சூட கானே | தேவி ஸ்ரீ பிரசாத் | தேவி ஸ்ரீ பிரசாத் | 5:27 |
| தேவ தேவம் | பி. ஸ்ரீராம், ரீட்டா | ராமஜோகய்ய சாஸ்த்திரி | 1:42 |
| பாபு காரி பொம்ம | சங்கர் மகாதேவன் | ராமஜோகய்ய சாஸ்த்திரி | 4:38 |
| கிர்ராகு | நரேந்திரன், டேவிட் | ராமஜோகய்ய சாஸ்த்திரி | 3:56 |
| டைம் டு பார்டீ | டேவிட் , மால்க டி சுபா | ராமஜோகய்ய சாஸ்த்திரி | 6:56 |
| காடம ராயுடா | பவன் கல்யாண் | 1:11 | } |
# பிரணிதா சுபாஷ்

**பிரணிதா சுபாஷ்** (ஆங்கிலம்:Pranitha Subhash) இவர் ஒரு இந்திய திரைப்பட நடிகையும், வடிவழகியும் ஆவார். மேலும் இவர் அக்டோபர் 17, 1992 ஆம் ஆண்டு பிறந்தார். மற்றும் தென்னிந்த மொழிகளான தமிழ், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.  
2010 ஆம் ஆண்டில் தெலுங்குத் திரைப்படமான போக்கிரி திரைப்படத்தின் கன்னடப் பதிப்பில் முதன் முதலாக நடித்தார்.
# பிரணிதா சுபாஷ்

## திரைப்பட பட்டியல்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2010 | போக்கிரி | அஞ்சலி | கன்னடம் |  |
| 2010 | *எம் பில்லோ எம் பிள்ளடோ* | பத்ரா | தெலுங்கு |  |
| 2010 | *பாவா* | வரலட்சுமி | தெலுங்கு |  |
| 2011 | *உதயன்* | பிரியா | தமிழ் |  |
| 2011 | *ஜரசந்தா* | சமந்தா | கன்னடம் |  |
| 2012 | *பீம தீரதல்லி* | பீமாவ்வா | கன்னடம் | பரிந்துரை - சிறந்த நடிகைக்கான பிலிம்பேர் விருது கன்னடம்
பரிந்துரை - சிறந்த நடிகைக்கான சீமா விருது |
| 2012 | *சகுனி* | சிறீதேவி | தமிழ் |  |
| 2012 | *சிநெகிதாரு* | அஞ்சலி | கன்னடம் |  |
| 2012 | *மிஸ்டர். 420* | ருக்மினி | கன்னடம் |  |
| 2013 | *விஜ்ஹில்* | அனு | கன்னடம் |  |
| 2013 | *அத்தரிண்டிகி தாரீடி* | ப்ரமீளா | தெலுங்கு |  |
| 2013 | *அன்கடக்ஹா* | பிரியா | கன்னடம் | படபிடிப்பில் |
| 2013 | *பிரம்மா* | கன்னடம் | படபிடிப்பில் |  |
| 2014 | *பாண்டவுலு பாண்டவுலு தும்மிடா* | தெலுங்கு | படபிடிப்பில் |  |
| 2014 | *பெயர்வைக்கப்படாத சந்தோஷ் சிறீவாஸ் படம்* | தெலுங்கு | படபிடிப்பில் |  |
| 2015 | மாசு என்கிற மாசிலாமணி | தமிழ் | } |  |
# பிரணிதா சுபாஷ்

## வெளி இணைப்பு

-
# தாண்டிக்குடி

**தாண்டிக்குடி** (ஆங்கிலம்:Thandikudi), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், கொடைக்கானல் வட்டத்தில் இருக்கும் ஒரு ஊராட்சி ஆகும். மேற்குத்தொடர்ச்சி மலையான பழனி மலையின் கீழ்ப்பகுதியில் கடல் மட்டத்திலிருந்து சுமார் 3705 அடி உயரத்தில் கொடைக்கானலிலிருந்து 35 கி.மீ. தூரத்தில் அமைந்துள்ளது.வத்தலக்குண்டு வனச்சரகத்திற்கு உட்பட்ட பகுதியாக திகழ்கிறது
# தாண்டிக்குடி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 4058 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். தாண்டிக்குடி மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 80%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. தாண்டிக்குடி மக்கள் தொகையில் 9% ஆறு வயதுக்குட்பட்டோர் ஆவார்கள்.
# தாண்டிக்குடி

## முக்கிய பயிர்

இந்த மலைக் கிராமத்தில் காபி, வாழை, பலா, மிளகு, ஆகிய பணப்பயிர்கள் அதிக அளவிலும், பூண்டு, முள்ளங்கி, கேரட், பீட்ரூட், உருளைக்கிழங்கு, ஆரஞ்சு பழங்கள் அதிகமாக விளைகின்றன.
# தாண்டிக்குடி

## வெளி இணைப்பு

- மேப்பியாவில் தாண்டிக்குடி அமைவிடம்
# குடியரசு (நூல்)

***குடியரசு*** (*The Republic*, *Politeia*) என்ற நூல் சாக்கிரட்டீசு உரையாடல் நடையில் ஏறத்தாழ கி.மு 380களில் பிளேட்டோவால் எழுதப்பட்டதாகும். இது நீதியை வரையறுப்பதுடன் நீதிமிகு மாந்தர், நகரம்-அரசுகளின் தன்மையையும் ஒழுங்கையும் விவரிக்கிறது. இது பிளேட்டோவின் மிகவும் அறியப்பட்ட ஆக்கங்களில் ஒன்றாக விளங்குகிறது. மெய்யியல் மற்றும் அரசியல் தத்துவம் துறைகளில் அறிவுசார்ந்தும் வரலாற்றிலும் மிகவும் தாக்கமேற்படுத்திய நூலாகவும் கருதப்படுகிறது. இந்த நூலில், சாக்கிரட்டீசும் பிற ஏதென்சு நகரத்தினரும் வெளிநாட்டவரும் நீதியின் பொருள் குறித்து உரையாடுகின்றனர். நேர்மையான மனிதன் நேர்மையற்ற மனிதனை விட மகிழ்ச்சியாக உள்ளானா என்பதை ஆராய்கின்றனர். அக்கால பல்வேறு ஆட்சிகளைக் குறித்தும் ஒப்பிட்டு உரையாடுகின்றனர். பங்கேற்போர் உயிரின் வெவ்வேறு வடிவங்கள் குறித்தும் அழியாமை குறித்தும் உரையாடுகின்றனர். சமூகத்தில் மெய்யியலாளர்கள் மற்றும் கவிஞர்களின் பங்கு பற்றியும் உரையாடுகின்றனர்.
# குடியரசு (நூல்)

## பிளேட்டோவின் வாதங்கள் (எளிமையாக)

பிளேட்டோ தனிநபர்களும் சமூகங்களும் ஒரே தன்மை உடையனவாகக் கருதினார்.  
மக்கள் மூன்று வகையானவற்றால் இயக்கப்படுவதாக உணர்ந்தார்:
- ஒன்றைக் குறித்து ஆய்வதற்கும் சிந்திப்பதற்குமான மனம்
- மனித உடலை மேற்பார்வை காணும் சுயம் அல்லது ஆவி
- வேலை செய்ய, விரும்ப, வெறுக்க, ( உணவு, குடி பானம் பாலியல் ஈர்ப்பு போன்றவற்றை) வேட்க உடல்
ஓர் நல்ல மனிதன் இவை எல்லாவற்றாலும் இயக்கப்பட்டாலும் இறுதியில் அவனது மனமே மற்ற இரண்டு தேவைகளையும் கட்டுப்படுத்தும்.  
இந்த மூன்று கூறுகளின் தேவைகளையும் நிறைவேற்றாதவனும் அல்லது மற்ற இரு கூறுகளை மனதால் கட்டுப்படுத்தவியலாதவனும் மகிழ்ச்சியின்றி வாழ்வான். மனதால் கட்டுப்படுத்தவியலாது மனநிலை பிறழவும் கூடும். அல்லது பின்னால் தாங்கள் வருந்தக்கூடியக் காரியங்களைச் செய்வர். அவர்களை மற்றவர்களும் வெறுப்பதால் மேலும் துன்பத்திற்கு ஆளாவார்கள். அவர்கள் ஓர் ஆட்சியமைப்பு இல்லாத
நாட்டிற்கு ஒப்பாவார்கள்.  
பிளேட்டோ சமூகமும் இதைப் போன்றே மூன்று வகையான மக்களால் இயக்கப்படுவதாக கருதினார்.
- சமூக நலனுற்காக சிந்திக்கும் மெய்யியலாளர்கள்
- அச்சமூக அமைப்பைக் காக்கும் படை வீரர்கள்
- அச்சமூகத்தின் பணியாளர்கள்
சமூகத்திற்கு இந்த மூன்று வகையான மக்களும் தேவை; மெய்யியலாளர்கள் மட்டுமே நல்ல மனிதர்களாக இருப்பார்கள்.
மற்றவர்கள் தங்கள் சுயத்தாலும் உடலாலுமே கட்டுப்படுத்தப்படுவர்; மனதால் அல்ல.
படைவீரர்கள் தங்கள் மனம் கூறுவதைக் கேட்க மாட்டார்கள்; பணியாளர்கள் மனம் மற்றும் சுயம் கூறுவதையும் கேட்க மாட்டார்கள்.
இதனால் மெய்யியலாளர்களே அரசாட்சி செய்ய வேண்டும்.மற்றவர்கள் படைவீரர்களாகவும் பணியாளர்களாகவுமே இருக்க வேண்டும்.
# குடியரசு (நூல்)

## உள்ளடக்க கட்டமைப்பு

*குடியரசு* நூலின் உள்ளடக்கம் குறித்து பலவித பொருள் விளக்கங்கள் உள்ளன. இவற்றில் சிலவற்றை கீழே காணலாம். இவை முழுமையான உள்வாங்கலைக் கொண்டவையாக இல்லாதிருக்கலாம்; ஆயினும் தற்கால புரிதலுக்கு ஒர் எடுத்துக்காட்டாகக் கொள்ளலாம்.
# குடியரசு (நூல்)

## உள்ளடக்க கட்டமைப்பு

### பெர்ட்ரண்டு ரசல்

1945இல் வெளியான *மேற்கத்திய மெய்யியலின் வரலாறு* (A History of Western Philosophy) என்ற தமது நூலில் பெர்ட்ரண்டு ரசல் *குடியரசு* மூன்று பாகங்களைக் கொண்டதாக அடையாளம் கண்டார்:
1. நூற்தொகுதி I–V: *நீதி*யை வரையறுப்பதிலிருந்து விலகி ஆதர்ச சமூகத்தை விவரிக்கும் *யுடோப்பியா*, காவலர்களுக்கான கல்வி;
1. நூற்தொகுதி VI–VII: ஆதர்ச சமூகங்களின் ஆதர்ச அரசர்களாக “மெய்யியலாளரை” வரையறுக்கிறது;
1. நூற்தொகுதி VIII–X: நடைமுறை அரசு அமைப்புக்களின் நல்லன, அல்லனவற்றை ஆய்கிறது.  
இரண்டாம் பாகத்தின் மையக்கருத்து *குகை உருவகம்* (Allegory of the Cave) என்ற கதையிலும் பிளேட்டோவின் பிற ஆக்கங்களிலும் படிந்துள்ளது. மூன்றாம் பாகம் ஐந்து வகையான ஆட்சிகள் குறித்து விவாதிக்கின்றன.
# விக்கிப்பீடியா:ஆலமரத்தடி/தொகுப்பு94

## தமிழ் வளர்ச்சிக் கழகம் வெளியிட்ட கலைக்களஞ்சியங்கள் கிரியேட்டிவ் காமன்சு உரிமத்தின் கீழ் விக்கித்திட்டத்துக்குக் கொடை
# விக்கிப்பீடியா:ஆலமரத்தடி/தொகுப்பு94

## கட்டுரைப்போடியாளர்கள் கவனத்திற்கு

கட்டுரைப்போடியாளர்கள் தாங்கள் அக்டோபர் மாதம் விரிவாக்கிய அனைத்து கட்டுரைகளையும் முடிவுகள் பக்கத்தில் சேர்த்துள்ளார்களா? செய்யவில்லை என்றால் விரைந்து செய்யவும்.  
புயல், சூறாவளி, பூகம்பம், சூரியப்புயல் போன்றவை பலமாக அடித்ததாக தெரியவில்லையே. ஒரு கடல்கோள் மட்டும் வந்து சென்றதாக தெரிகிறது.--தென்காசி சுப்பிரமணியன் (பேச்சு) 10:08, 1 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## எவ்வாறு?

"விக்கிப்பீடியா பதக்க வார்ப்புருக்கள்" எனும் பக்கத்தில் நான் உருவாக்கிய பதக்கத்தை இட்டு அவ்வார்ப்புருவை தொகுப்பது எவ்வாறு?
அடியேன் யாழ்ஸ்ரீ
# விக்கிப்பீடியா:ஆலமரத்தடி/தொகுப்பு94

## தமிழக நாட்டுடைமை நூல்களுக்கு ஒரு மாதிரி - கருத்திடுக

கவிஞன் உள்ளம் என்ற நூல், தமிழகத்தின் நாட்டுடைமை நூல்களில் ஒன்று. இதனை ஒரு மாதிரிக் கட்டுரையாக அமைத்துள்ளேன். இதுபோல மீதமிருக்கும் ஏறத்தாழ 1000 நூல்களை உருவாக்க உள்ளேன். எனவே, இது குறித்த பிறரின் எண்ணங்களை எதிர்நோக்குகிறேன்.--≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 17:21, 1 நவம்பர் 2013 (UTC)
1. சற்றுப் பொருத்தருள்க. வார்ப்புரு_பேச்சு:நூல்_தகவல்_சட்டம்#டப்பிளின் கருவகம் - பரிந்துரைகள்
1. : தகவல் சட்டத்தில் சேர்த்திருக்கப்பட்டு இருக்கும் மீதரவுகள் போதாது. --Natkeeran (பேச்சு) 17:27, 1 நவம்பர் 2013 (UTC)
1. ::சரிங்க. காத்திருக்கிறேன். உடன் குறிப்பெழுதியமைக்கு நன்றி. சந்திப்போம். வணக்கம். --≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 17:30, 1 நவம்பர் 2013 (UTC)
1. தகவல் உழவன், கட்டுரை விக்கியின் கலைக்களஞ்சிய வடிவத்தில் இருந்து சற்று வேறுபடுகிறது. முக்கியமாக, அறிமுகப் பகுதியின் நடை கலைக்களஞ்சிய நடை அல்ல. நீங்கள் இதுபோன்ற தலைப்புக்களில் பல கட்டுரைகளை எழுத எண்ணியிருப்பதால் இதைத் திருத்தி மாதிரியாக வைத்துக்கொள்வது நலம். வேண்டுமானால் நானும் உதவுகிறேன். --- மயூரநாதன் (பேச்சு) 04:40, 2 நவம்பர் 2013 (UTC)
1. :மிக்கநன்றி. பலரும் தங்களைப் போன்று முன்வருவர் என்றே எண்ணுகிறேன். அறிமுகப்பகுதி எப்படி அமைய வேண்டும் என்று எண்ணுகிறீர்களோ, அதனை அதன் உரையாடற் பகுதியில் எழுதக்கோருகிறேன். பலரின் எண்ணத்தையும் ஒருங்கே தொகுத்தபிறகு, கட்டுரையில் மாற்றம் ஏற்படுத்தலாமென எண்ணுகிறேன். படிப்பவரின் எண்ணம் தூண்டப்பட வேண்டும் என்பதே எனது இலக்கு. மற்றவை உங்கள் உரை கண்டு--≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 04:47, 2 நவம்பர் 2013 (UTC)
1. ::இதன் தொடர்ச்சியையும், முடிவுகளையும் இப்பக்கத்தில் காணலாம். வணக்கம்.--≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 05:32, 3 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## மொழிபெயர்ப்பு விதிகள்

வேற்று மொழிகளில் இருந்து சொற்களை, பெயர்களை தமிழில் எப்படி மாற்றுவது என்பது குறித்து, அடிப்படையாக சில விதிகளையேனும் வகுக்க வேண்டுகிறேன்.
விக்கிப்பீடியா:மொழிபெயர்ப்பு விதிகள்/மலையாளம் என்ற பக்கத்தில் மலையாளம் குறித்து விதிகள் உருவாக்கி உதவுக! பேச்சுப் பக்கத்தில் கேட்டுள்ளேன். நன்றி! தமிழ்க்குரிசில் (பேச்சு) 05:26, 2 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## தமிழ் விக்கிப்பீடியா ஆவணப்படம், விக்கிப்பீடியர் நேர்காணல்கள் வெளியீடு

https://commons.wikimedia.org/wiki/Category:Tamil_wikipedia_10_years_celebrations பக்கத்தில் தமிழ் விக்கிப்பீடியர் நேர்காணல்களைத் தொடர்ந்து ஏற்றி வருகிறோம்.  
1. அபிராமியின் பேச்சு
1. அருணன் கபிலன் பேச்சு
1. அசுவின் பேச்சு
1. சோடாபாட்டிலின் பேச்சு
1. புருனோவின் பேச்சு (தமிழில்)
1. புருனோவின் பேச்சு(ஆங்கிலத்தில்)
1. தகவல் உழவனின் பேச்சு
1. தமிழ் விக்கிப்பீடியா ஆவணப்படம் (ஆங்கிலத்தில்)  
காமன்சில் ஏற்றும் பணியைச் சூரியா கவனித்து வருகிறார். யூட்டியூபில் நான் கவனித்து வருகிறேன்.  
தமிழ் விக்கிப்பீடியா பற்றி தமிழில் தொகுத்துள்ள ஆவணப்படத்தை http://www.youtube.com/watch?v=teC0OCG_0jc என்ற முகவரியில் பார்க்கலாம். யூட்டியுபில் தொடர்ந்து ஏற்றப்படும் படங்களை http://www.youtube.com/user/TamilWikimedia பக்கத்தில் காணலாம். இதே படங்களை கூடிய விரைவில் கூகுள் இடிரைவிலும் ஏற்றி வைக்கிறோம். இவற்றை பரப்புரைகளின் போது பயன்படுத்திக் கொள்ளலாம். இந்தப் படங்கள் அனைத்தையும் சமூக ஊடகங்களில் உங்கள் நட்பு வட்டத்தில் பகிர்வதன் மூலம் தமிழ் விக்கிப்பீடியா பற்றிய விழிப்புணர்வு கூட்ட உதவுங்கள். நன்றி.--இரவி (பேச்சு) 12:36, 2 நவம்பர் 2013 (UTC)
:--பழ.இராஜ்குமார் (பேச்சு) 17:53, 4 நவம்பர் 2013 (UTC)
: -- சுந்தர் <sup>\பேச்சு</sup> 09:29, 5 நவம்பர் 2013 (UTC)
:--சஞ்சீவி சிவகுமார் (பேச்சு) 10:29, 5 நவம்பர் 2013 (UTC)  
:: அருமையாக வந்துள்ளன. --Natkeeran (பேச்சு) 14:14, 5 நவம்பர் 2013 (UTC)
: சிறப்பான கருத்தாக்கத்திற்கும் செயற்படுத்தலுக்கும் பாராட்டுக்கள்!!--மணியன் (பேச்சு) 15:39, 5 நவம்பர் 2013 (UTC).
:-தமிழ்க்குரிசில் (பேச்சு) 17:07, 5 நவம்பர் 2013 (UTC)
:மகிழ்ச்சி. எனது பயனர் பெயர் விடுபட்டுள்ளது. அதனை இணைக்க எங்கு கோர வேண்டும்? --≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 03:26, 6 நவம்பர் 2013 (UTC)
:--நந்தினிகந்தசாமி (பேச்சு) 01:53, 7 நவம்பர் 2013 (UTC)
:--சகோதரன் ஜெகதீஸ்வரன் (பேச்சு) 06:01, 7 நவம்பர் 2013 (UTC)  
விருப்பங்களுக்கு நன்றி. இப்போது அனைத்து நேர்காணல்களும் யூடியூபில் ஏற்றப்பட்டுவிட்டன. பொதுவகத்தில் ஏற்றும் பணி தொடர்ந்து நடைபெறுகிறது.--இரவி (பேச்சு) 16:51, 20 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## பங்களிப்பாளர் தொகுப்புகளுக்கு நன்றி நவிலல்

ஒவ்வொரு பக்கத்தின் வரலாற்றுப் பக்கத்திலும் ஒவ்வொரு தொகுப்பின் இறுதியிலும் அந்தத் தொகுப்பைச் செய்தவருக்கு நன்றி செலுத்தும் வசதி வந்திருக்கிறது. தொடர் சிறப்புப் பங்களிப்புகளுக்குப் பதக்கம் அளிப்பது போல் சிறந்த தொகுப்புக்கு இந்த வசதியைப் பயன்படுத்தலாம். முயன்று பாருங்கள். அதே வேளை, முகநூலில் விருப்பம் போடுவது போல் எல்லாவற்றுக்கும் நன்றி போட்டால் இடையூறாகவும் அமையலாம் என்பதையும் கவனித்தல் நலம். எனவே, மிகவும் சிறப்பான தொகுப்புகளுக்கு மட்டும் இதனைப் பயன்படுத்தலாம். நன்றி :) --இரவி (பேச்சு) 12:40, 2 நவம்பர் 2013 (UTC)
:: எனக்கும் சிலர் இவ்வாறு நன்றி தெரிவித்துள்ளனர். :) -தமிழ்க்குரிசில் (பேச்சு) 12:51, 2 நவம்பர் 2013 (UTC)
:இப்புதியமுறையில் ஒரு நபரைப்பற்றி ஒரு உரையாடலில் குறிப்பிடும் போது, அவரது கவணத்தினை ஈற்க அவரின் பயனர் பக்கத்திற்கு இணைப்பிட்டால் (எ.கா: ஜெயரத்தினா...) அவருக்கு அது அறிவிப்பாக காண்பிக்கப்படும். கவணிப்பு பட்டியலில் இல்லாத பக்கங்களில் தம்மை குறிப்பிடப்படுவதோ அல்லது தம்மிடம் உதவி வேண்டுவதோ அப்பயனருக்கு தெரியாமல் இருக்கலாம். --ஜெயரத்தின மாதரசன் <sup><small>\உரையாடுக</small></sup> 01:37, 4 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## தமிழில் ஒரு நிறுவனத்தின் கண்ணோட்டம்

யூடியூப்பில் உலவும் பொழுது ஒரு மலேசிய நிறுவனத்தின் கண்ணோட்டம் தமிழில் இருந்ததை கண்டு மகிழ்ந்தேன். கண்ணோட்டத்தை வழங்கியர் பள்ளியில் படிக்கும் மாணவரைப் போன்று பேசியது கொஞ்சம் உறுத்தலாக இருக்கலாம். அதனை இங்கு காணுங்கள்.--பழ.இராஜ்குமார் (பேச்சு) 18:18, 2 நவம்பர் 2013 (UTC)
:அதனைக் கண்டு, வாழ்த்துக்களைத் தெரிவித்துள்ளேன். நன்றி--≈ <font>**த<font color = "red">♥</font>உழவன்**</font><sup><font> *( கூறுக )* </font></sup> 05:53, 3 நவம்பர் 2013 (UTC)
::இது போல் நேரடியாக விக்கிப்பீடியாவுக்குத் தொடர்பில்லை விசயங்களை ஆலமரத்தடி (அறிவிப்புகள்) பகுதியில் இட வேண்டுகிறேன். நன்றி.--இரவி (பேச்சு) 16:55, 20 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு94

## பக்கவழி நெறிப்படுத்தல்

ஜெயரத்தின மாதரசன் <sup><small>\உரையாடுக</small></sup> 17:34, 4 நவம்பர் 2013 (UTC)
::நன்றி ஜெயரத்தினா. அடுத்த பணி சிறப்பு:DisambiguationPageLinks --அஸ்வின் (பேச்சு) 17:47, 4 நவம்பர் 2013 (UTC)